b'\n_START_ARTICLE_\nKlemen Prepeli\xc4\x8d\n_START_SECTION_\nZa\xc4\x8detki\n_START_PARAGRAPH_\nPo rodu je iz Slovenske Bistrice, enako kot Sani Be\xc4\x8dirovi\xc4\x8d, kjer se je tudi nau\xc4\x8dil ko\xc5\xa1arka\xc5\xa1kih osnov. Poleg za klub v Slovenski Bistrici je igral \xc5\xa1e za mariborski Branik.\n_START_SECTION_\nKlubska kariera\n_START_PARAGRAPH_\nSvoj talent je najbolj izkoristil pri Heliosu iz Dom\xc5\xbeal, ko je bil v sezoni 2011/2012 tudi eden najbolj u\xc4\x8dinkovith igralcev ABA lige. Po tej sezoni se je preselil v Union Olimpijo, iz katere se je \xc5\xbee po eni sezoni ob pla\xc4\x8dilu solidne od\xc5\xa1kodnine preselil v tur\xc5\xa1ki Banvit, kjer pa se ni ujel s trenerjem, zato je tur\xc5\xa1ki klub \xc5\xbee po eni sezoni z njim enostransko prekinil pogodbo. Z Union Olimpijo podpi\xc5\xa1e pogodbo za sezono 2014/2015, kjer pa se ni proslavil, saj je Union Olimpija izpadla \xc5\xbee v \xc4\x8detrtfinalu dr\xc5\xbeavnega prvenstva.\n_START_SECTION_\nReprezentanca\n_START_PARAGRAPH_\nNastopal je na SP2014 v \xc5\xa0paniji in EP2015 v Franciji (skupinski del je prirejen v ve\xc4\x8d dr\xc5\xbeavah, Slovenija je igrala v Zagrebu). Na EP2017 v Tur\xc4\x8diji je z ekipo osvojil 1. mesto.\n_START_SECTION_\nOsebno\n_START_PARAGRAPH_\nRad lovi ribe, plava in igra poker.'